section_heading: Biblija o Ezavu
paragraph_text: Ezav je bio Izakov i Rebekin prvorođenac, te brat blizanac Jakovljev koji se rodio držeći se za njegovu petu (Post 25,24-26). Njihovom ocu Izaku je bilo 60 godina kad su se oni rodili. Kad je Ezav odrastao, postao je vješt lovac, čovjek pustare, dok je njegov brat Jakov bio krotak i boravio u šatorima (Post 25,27). Budući da je Ezav volio divljač bio je draži svome ocu, dok je njegovoj majci Jakov bio draži (Post 25,28).